User:Bobsterandlobster/Ivan Lesay

Mgr. Ivan Lesay MA, PhD. (* 8. júna 1980, Trnava) je slovenský politológ, ekonóm, publicistapublicista a spisovateľ. V rokoch 2015-2017 pôsobil vo funkcii štátneho tajomníka Ministerstva financií SR. Od mája 2016 do januára 2017 bol štátny tajomník Ministerstva financií pre predsedníctvo SR v Rade EÚ. Zároveň pôsobil ako splnomocnenec vlády SR pre vyjednávanie rozpočtu EÚ na rok 2017. Je členom Rady riaditeľov Európskej investičnej banky.

Ivan Lesay absolvoval v rokoch 2000-2005 magisterské štúdium politológie na Trnavskej univerzite. Následne v rokoch 2005-2006 študoval politológiu so špecializáciou na politickú ekonómiu na Stredoeurópskej univerzite v Budapešti. Svoj doktorský titul získal na Ekonomickom ústave SAV v roku 2010. Je laureátom Ceny prezidenta Slovenskej republiky pre mladých vedcov a vedkyne SAV za rok 2011. Vo svojich vedeckých statiach sa venuje najmä Európskej investičnej banke a jej rozvojovej politike, reforme penzijného systému a politickej ekonómii hospodárskej krízy po roku 2008.

Ivan Lesay je autorom detskej knihy A-ko-že (Lesankin fantastický svet).